钦定古今图书集成/明伦汇编/官常典/第285卷 > 贾谊新书 > 《傅职》
## 钦定古今图书集成/明伦汇编/官常典/第285卷 > 贾谊新书 > 《傅职》

“或称《春秋》，而为之耸善而抑恶，以革劝其心；教之礼，
使知上下之则宣；或为之称诗，而广道显德，以驯明其志；教之乐，以疏其秽而镇其浮气；教之语，使明于
上世，而知先王之务明德于民也；教之故志，使知废
兴者而戒惧焉；教之任术，使能纪万官之职任，而知
治化之仪；教之训典，使知族类疏戚而隐比驯焉。”此
所谓学太子以圣人之德者也。或明惠施以道之忠，
明长短以道之信，明度量以道之义，明等级以道之
礼，明恭俭以道之孝，明敬戒以道之事，明慈爱以道
之仁，明僴雅以道之文，明除害以道之武，明精直以
道之罚，明正德以道之赏，明齐肃以道之教，此所谓
教太子也。左右前后，莫非贤人以辅“相之，威仪以先
后之，摄，体貌以左右之，制义行以宣翼之，章，恭敬以
监行之，勤劳以劝之，孝顺以内之，敦笃以固之，忠信
以发之，德言以扬之”，此所谓顺者也。此傅人之道也，
非贤者不能行。天子不谕于先圣王之德，不知君国
畜民之道，不见义礼之正，不察应事之理，不博古之
典传，不闲于威仪之数，《诗》《书》《礼》《乐》无经，天子学业之
不法，凡此其属，太师之任也。古者齐太公职之，天子
不姻于亲戚，不惠于庶民，无礼于大臣，不忠于刑狱，
无经于百官，不哀于丧，不敬于祭，不诫于戎事，不信
于诸侯，不诚于赏罚，不厚于德，不强于行，赐予侈于
左右近臣，𠫤爱于疏远卑贱，不能惩忿窒欲，大行大
礼大义大道，不从太师之教，凡此其属，太傅之任也。
古者，鲁周公职之天子处位不端，受业不敬，教诲讽
诵，《诗》《书》《礼》、乐之不经，不法不古，言语不序，音声不中
律，将学趋让，进退节度不以礼，升降揖让无容，视瞻
俯仰周旋无节，妄咳唾数顾，趋行不德，色不比顺，隐
琴肆瑟，凡此其属，太保之任也。古者，燕召公职之。天
子燕辟，废其学，左右之习诡其师，答远方诸侯，遇贵
大人，不知文雅之辞，答左右近臣，不知己诺之，适简
文小，诵之不博不习，凡此其属，少师之任也。古者，史
佚职之。天子居处出入不以礼，衣服冠带不以制，御
器在侧不以度，杂彩从美不以章，忿怒说喜不以义，
赋与谯让不以节，小行小“礼，小义小道，凡此其属，少
傅之任也。天子居处燕私，安所易乐而湛，夜漏屏，入
而数，饮酒而醉，食肉而饱，饱而强，饥而婪，暑而暍，寒
而嗽，寝而莫宥，坐而莫侍，行而莫先莫后，尚自为开
户，自取玩好，自执器皿，亟顾还面而御器之，不举不
臧，拆毁丧伤，凡此其属，少保之任也。”干戚戈羽之舞，
管籥琴瑟“之会，号呼歌谣，声音不中律，燕乐《雅》《诵》，《颂》，
《乐序》，凡此其属，诏工之任也。不知日月之不时节，不
知先王之讳与国之大忌，不知风雨雷电之眚，凡此
其属，太史之任也。”